b'\n_START_ARTICLE_\nKristian Ivanovi\xc4\x8d Truzson\n_START_SECTION_\n\xc5\xbdivljenje\n_START_PARAGRAPH_\n8. decembra 1782 je vstopil v rusko vojsko kot stotnik in\xc5\xbeenirskega korpusa. Leta 1788, med rusko-tur\xc5\xa1ko vojno, je bil ranjen v obe nogi, ko je eksplodiral sod smodnika._NEWLINE_Leta 1796 je sodeloval v perzijski kampanji; za zasluge pri obleganju mes je bil 7. oktobra istega leta povi\xc5\xa1an v polkovnika. Istega leta se je pri\xc4\x8del ukvarjati z izdelavo hitrostrelne pu\xc5\xa1ke ter izdelavo sistema plovnih kanalov med rekami Lovat, Dvina in Dnepr._NEWLINE_Pozneje je bil dodeljen ruskemu veleposlani\xc5\xa1tvu v Tur\xc4\x8diji in 14. januarja 1798 je bil povi\xc5\xa1an v generalmajorja. V za\xc4\x8detku naslednjega leta je bil prestavljen v Oddelek za vodne komunikacije s \xc4\x8dinom dr\xc5\xbeavnega svetovalca. Po kratkotrajni odsotnosti iz voja\xc5\xa1ke slu\xc5\xbebe se je 20. decembra 1800 vrnil nazaj v vojsko._NEWLINE_15. junija 1806 je bil povi\xc5\xa1an v generalporo\xc4\x8dnika. 19. marca 1812 je postal poveljnik in\xc5\xbeenircev 1. zahodne armade.'